b'\n_START_ARTICLE_\nEndurance\n_START_PARAGRAPH_\nEndurance oli brittil\xc3\xa4isen tutkimusmatkailija Ernest Shackletonin h\xc3\xb6yrykonein varustettu parkkilaiva.\n_START_SECTION_\nSuunnittelu ja rakentaminen\n_START_PARAGRAPH_\nEndurance rakennettiin Norjassa Sandefjordissa kuuluisan arktisten alueiden laivanrakentajan Lars Christensenin telakalla Framn\xc3\xa6s Mekaniske V\xc3\xa6rksted. Aluksen suunnitteli Ole Aandrerad Larsson. Aluksen mitat olivat pituus 43,9 m, leveys 7,6 m, paino 350 tonnia ja nopeus h\xc3\xb6yrykoneella 10,2 solmua. Aluksen rakennust\xc3\xb6ist\xc3\xa4 vastasi Christian Jacobsen. Alus valmistui 17. joulukuuta 1912. Rakenteissa k\xc3\xa4ytettiin m\xc3\xa4nty\xc3\xa4, tammea sek\xc3\xa4 eritt\xc3\xa4in kovaa trooppista puulajia \xe2\x80\x9dgreenheartia\xe2\x80\x9d, jonka tuli kest\xc3\xa4\xc3\xa4 antarktisen alueen rasitukset._NEWLINE_Aluksen kapteeniksi valittiin kokenut merenk\xc3\xa4vij\xc3\xa4, merikapteeni Frank Worsley.'